stanford-oval/wikipedia huggingface dataset:
Joseph Williams
Diskografia > Toto

1986: Fahrenheit
1988: The Seventh One
1990: Past to Present 1977–1990 (kahdella kappaleella)
1994: Best Ballads (kahdella kappaleella)
1998: Toto XX (kolmella aiemmin julkaisemattomalla kappaleella)
2006: Falling In Between (jaettu lauluosuus yhdellä kappaleella)
2014: 35th Anniversary – Live in Poland
2015: Toto XIV
2018: Old Is New
2018: 40 Trips Around the Sun
2019: 40 Tours Around the Sun – Live in Holland
2021: With a Little Help from My Friends
Diskografia > Sooloura

1982: Joseph Williams
1996: I Am Alive
1997: 3
1999: Early Years
2003: Vertigo
2006: Two of Us
2006: Vertigo 2
2007: Smiles
2007: Tears
2008: This Fall
2011: Williams/Friestedt
2021: Denizen Tenant
Aiheesta muualla

Kuvia tai muita tiedostoja aiheesta Joseph Williams Wikimedia Commonsissa
Toto
| --- | --- |
Studioalbumit::   Toto  Hydra  Turn Back  Toto IV  Isolation  Dune - OST  Fahrenheit  The Seventh One  Kingdom of Desire  Tambu  Toto XX  Mindfields  Through the Looking Glass  Falling In Between  Toto XIV 
Livealbumit::   Absolutely Live  Livefields  25th Anniversary - Live in Amsterdam  Falling in Between Live  35th Anniversary - Live in Poland 
Kokoelmat::   Past to Present 1977-1990  Legend
HipHop Virtual Machine

HipHop Virtual Machine (lyhyesti HHVM) on avoimen lähdekoodin ympäristö Hack- ja PHP-kielillä toteutettujen sovellusten ajamiseen.
HHVM käyttää ajonaikaista kääntämistä (Just In Time) tavukoodiksi. Alkuperäiset kehittäjät olivat Jason Evans, Keith Adams ja Drew Paroski.
HHVM:n kehityksen aloitti Facebook seuraajana kehittämälleen HPHPc:lle.
Facebook pyrkii siirtymään Hack-kieleen ja vuonna 2018 julkaistavan HHVM-version ennakoidaan olevan viimeinen, joka tukee PHP 5:ttä.
Aiheesta muualla

Projektin kotisivut (englanniksi)
HHVM Facebookin sivuilla (englanniksi)
Identiteetin hallinta

Identiteetinhallinta tarkoittaa tietoturvallisuudessa käyttäjätietokannan ja todennuksen hallintaa. Tällöin esimerkiksi sähköisessä kaupankäynnissä puhutaan identiteettivarkauksista, jos joku pääsee järjestelmään esiintyen toisena. Sähköinen identiteetti on käyttäjän, sovelluksen, laitteen, palvelun tai säännöstön ominaisuus näiden toimiessa sähköisissä tietovälineissä kuten tietoverkoissa.  Sähköinen Identiteetti (SID) on pakollinen tunniste yksilöityjen tai personoitujen verkkopalveluiden tarjoamisessa tai käyttämisessä.  Laajasti tämä tarkoittaa kaikkien verkotettujen palveluiden käyttämistä ja suppeasti vain kirjautumista eli autentikointia. SID on termi, jolla viitataan laajaan viitekehykseen.
Himmerki

Lomakeskus Himmerki on Posiolla Kitkajärven rannalla sijaitseva lomakylä. Sen perustivat sotainvalidit 1950-luvun lopulla. Himmerki oli alun perin leirintäalue, josta on sittemmin kehittynyt ympärivuotinen lomakeskus.
Himmerki-nimen taustasta on olemassa ainakin kaksi tarinaa. Toisen mukaan sana himmerki on muinaista metsäsaamea, jonka viimeinen puhuja on kuollut jo 1800-luvulla ja tarkoittaa ”valkeaa hiekkaa”. Himmerki-lahden rantahiekka onkin hyvin vaaleaa. Toisen tarinan mukaan nimi perustuu kinkerimatkalla olleen kirkkoherran ihastuneeseen kommenttiin "Detta är ju Himmelriket", jonka hän lausui noustessaan levähtämään lahden hiekkarannalle soutumatkan jälkeen.
Jumalten taistelu

| Jumalten taistelu> Clash of the Titans |
| --- | --- |

Ohjaaja:  Desmond Davis
Käsikirjoittaja:  Beverley Cross
Tuottaja:  Ray Harryhausen John Palmer Charles H. Schneer
Säveltäjä:  Laurence Rosenthal
Kuvaaja:  Ted Moore
Leikkaaja:  Timothy Gee
Pääosat:  Harry Hamlin Laurence Olivier Judi Bowker Maggie Smith Burgess Meredith
Valmistustiedot
Valmistusmaa:   Yhdistynyt kuningaskunta  Yhdysvallat
Tuotantoyhtiö:  Metro-Goldwyn-Mayer Peerford Ltd.
Levittäjä:  United Artists Netflix
Ensi-ilta:   12. kesäkuuta 1981
Kesto:  118 minuuttia
Alkuperäiskieli:  englanti
Budjetti:  15 000 000 USD
Tuotto:  41 092 328 USD (Pohjois-Amerikka)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jumalten taistelu (engl. Clash of the Titans) on Desmond Davisin ohjaama brittiläis-yhdysvaltalainen fantasiaseikkailuelokuva, joka sai ensi-iltansa vuonna 1981. Fantasiaseikkailun pääosissa ovat Harry Hamlin (Perseus), Laurence Olivier (Zeus), Judi Bowker (Andromeda), Maggie Smith (Thetis) ja Burgess Meredith (Ammon). Jumalten taistelu kertoo Zeuksen (Laurence Olivier) kuolevaisesta pojasta Perseuksesta (Harry Hamlin), jonka täytyy pelastaa rakkaansa pahan jumalattaren (Maggie Smith) vihalta.
Warner Brothers julkaisi elokuvan uudelleenfilmatisoinnin 3D:nä 2. huhtikuuta vuonna 2010. Elokuvan romaanin kirjoitti Alan Dean Foster; romaani julkaistiin vuonna 1981.
Näyttelijät

| 0 | 1 | 2 |
| --- | --- | --- |
|  Harry Hamlin  | … |  Perseus   |
|  Judi Bowker  | … |  Andromeda   |
|  Burgess Meredith  | … |  Ammon   |
|  Maggie Smith  | … |  Thetis   |
|  Siân Phillips  | … |  Kassiopeia   |
|  Claire Bloom  | … |  Hera   |
|  Ursula Andress  | … |  Afrodite   |
|  Laurence Olivier  | … |  Zeus   |
|  Pat Roach  | … |  Hefaistos   |
|  Susan Fleetwood  | … |  Athene   |
|  Tim Pigott-Smith  | … |  Thallo   |
|  Jack Gwillim  | … |  Poseidon   |
|  Neil McCarthy  | … |  Calibos   |
|  Vida Taylor  | … |  Danae   |
|  Flora Robson, Anna Manahan ja Freda Jackson  | … |  Stygian noidat   |
Tuotanto

Jumalten taistelua tehtiin Buckinghamshiren Iver Heathissa sijaitsevilla Pinewood Studiosilla, Cornwallissa, Maltan Gozossa, Italian Salernossa ja Espanjan Málagassa 15 miljoonan dollarin budjetilla. Elokuvan tuotanto oli alkanut toukokuussa vuonna 1979.
Harry Hamlin ja Ursula Andress alkoivat seurustella elokuvan kuvauksien aikana. Heidän Dimitri-poikansa syntyi vuonna 1980 elokuvan valmistumisen jälkeen. Hamlin ja Andress erosivat vuonna 1982.
Elokuvan käsikirjoittaja Beverley Cross oli elokuvan tekemisen aikaan naimisissa Thetistä näytelleen Maggie Smithin kanssa. He olivat menneet naimisiin vuonna 1975; avioliitto päättyi Crossin kuolemaan 1998.
Julkaisu ja vastaanotto

Jumalten taistelu sai ensi-iltansa Yhdysvalloissa 12. kesäkuuta vuonna 1981. Suomessa elokuva julkaistiin 26. heinäkuuta 1981 Karkkilassa, mutta laajaan teatterilevitykseen elokuva pääsi 6. marraskuuta 1981. Metro-Goldwyn-Mayer toimi elokuvan levittäjänä. Jumalten taistelu tuotti Pohjois-Amerikassa 41 092 328 dollaria. Jumalten taistelu oli vuoden 1981 11. menestynein elokuva.
Elokuvalla on Rotten Tomatoes -sivustolla 68 prosentin "tuore" arvosana, joka perustuu 37:aan arvosteluun. Jumalten taistelua pidetään fantasiaelokuvan klassikkona. Elokuva on ollut ehdolla American Film Instituten 10 Top 10 -fantasiaelokuvalistalle.
Julkaisu ja vastaanotto > Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1982 | Saturn-palkinto | Paras miessivuosa | Burgess Meredith | Voitto |
| 1982 | Saturn-palkinto | Paras fantasiaelokuva | – | Ehdokkuus |
| 1982 | Saturn-palkinto | Paras naissivuosa | Maggie Smith | Ehdokkuus |
| 1982 | Saturn-palkinto | Paras musiikki | Laurence Rosenthal | Ehdokkuus |
| 1982 | Saturn-palkinto | Parhaat erikoistehosteet | Ray Harryhausen | Ehdokkuus |
| 1982 | Saturn-palkinto | Paras puvustus | Emma Porteus | Ehdokkuus |
| 1982 | Young Artist -palkinto | Paras perhe-elokuva | – | Voitto |
Uudelleenfilmatisointi

Jumalten taistelu uudelleenfilmatisoitiin nimellä Titaanien taistelu, joka sai ensi-iltansa 2. huhtikuuta vuonna 2010. Elokuvan ohjasi Louis Leterrier ja sen pääosissa ovat Sam Worthington (Perseus), Alexa Davalos (Andromeda) ja Liam Neeson (Zeus).
Aiheesta muualla

Viralliset sivut (englanniksi)
Jumalten taistelu Internet Movie Databasessa (englanniksi)
Jumalten taistelu Elonet.
Jumalten taistelu AllMoviessa. (englanniksi)
Jumalten taistelu Rotten Tomatoesissa (englanniksi)
Jumalten taistelu Box Office Mojossa (englanniksi)
Héctor López

Héctor López -nimisiä henkilöitä ovat:
Héctor López, uruguaylainen koripallovalmentaja
Héctor López (1929–2022), panamalainen baseballpelaaja
Héctor López (1967–2011), meksikolainen nyrkkeilijä ja olympiamitalisti
Héctor Julio López Hurtado (s. 1941), kolumbialainen katolinen piispa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hector Lopez”, voi hakea sivunnimihaulla, laajalla sivunnimihaulla tai tekstihaulla.
Hevossaari (Helsinki)

Hevossaari (ruots. Hästholmen) on entinen saari Laajasalon ja Santahaminan välissä, Hevossalmen kohdalla. Saari jaettiin 1880-luvulla kahtia puhkaisemalla sen läpi Hevossalmen kanava. Vuonna 1912 saaren läpi rakennettiin tie Laajasalosta Santahaminaan, jolloin pohjoinen puolisko yhdistettiin penkereellä Laajasaloon, eteläinen pienempi puolisko Santahaminaan ja kanavan yli rakennettiin kääntösilta. Nykyinen silta on vuodelta 1959. Laajasalon puoleisella osalla on omakotiasutusta.
Kirjallisuutta

Strang, Jan: Saaristounelmia Helsingissä – Vartiosaaren ja Helsingin itäsaariston pienten saarten historia.  Helsinki:  Antiikki-Kirja, 2016.  ISBN 978-951-98135-2-3.
Héctor Luis Morales Sánchez

Héctor Luis Morales Sánchez (s. 12. syyskuuta 1954 Tamuín) on meksikolainen roomalaiskatolinen piispa. Hänet vihittiin papiksi Ciudad Vallesin hiippakuntaan 17. tammikuuta 1979 ja nimitettiin Huautlan prelaatiksi 15. lokakuuta 2005. Piispasi vihkiminen seurasi 17. tammikuuta 2006. Pääkonsekraattorina toimi José Luis Chávez Botello, jota avustivat Roberto Octavio Balmori Cinta]ja Hermenegildo Ramírez Sánchez.
7. tammikuuta 2011 Morales Sánchez sai nimityksen Netzahualcóyotlin piispaksi.
Héctor Luis Lucas Peña Gómez

Héctor Luis Lucas Peña Gómez (s. 18. lokakuuta 1929 Velasco) on kuubalainen roomalaiskatolinen piispa. Hänet vihittiin papiksi Santiago de Cuban arkkihiippakuntaan 26. kesäkuuta 1955 ja nimitettiin sen vihkipiispaksi sekä Novalicianan titulaaripiispaksi 12. tammikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Cesare Zacchi, jota avustivat Pedro Claro Meurice Estiu ja Francisco Ricardo Oves Fernández.
Peña Gómez sai 8. tammikuuta 1979 nimityksen Holguínin piispaksi, jona hän toimi, kunnes jäi eläkkeelle 14. marraskuuta 2005.
Hurtta

Hurtta voi tarkoittaa ainakin seuraavia:
koira, eläin
Boris Hurtta, oik. Tarmo Talvio (1945–2021), suomalainen kirjailija
Mikko Hurtta, ent. Schreck (1896–1989), kokoomuksen kansanedustaja
Simo Hurtta eli Simon Affleck (n. 1660–1725), Itä-Suomessa vaikuttanut huonomaineinen veronkantaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hurtta”, voi hakea sivunnimihaulla, laajalla sivunnimihaulla tai tekstihaulla.
Héctor López (baseballpelaaja)

Héctor López vuonna 1955
Héctor Headley López Swainson (9. heinäkuuta 1929 Colón – 29. syyskuuta 2022) oli panamalainen baseballpelaaja. Hän pelasi ammattilaistasolla Yhdysvalloissa vuosina 1955–1966. Joukkueet olivat Kansas City Athletics (vuoteen 1959) ja New York Yankees.
López pelasi ensimmäisen MLB-ottelunsa Kansas City Athleticsin paidassa 12. toukokuuta 1955. Debyytti tapahtui 22 päivää siitä, kun Humberto Robinsonista oli tullut sarjan historian ensimmäinen panamalaispelaaja. López voitti urallansa kahdesti New York Yankeesissa World Seriesin, vuosina 1961 ja 1962.
López valmensi pelaajauransa jälkeen kauden 1969 Triple-A-tason ammattilaisjoukkuetta Buffalo Bisonsia, joka oli tuolloin Washington Senatorsin farmijoukkue. López oli sarjatason ensimmäinen musta päävalmentaja.
Hurtti Ukko (lehti)

Hurtti Ukko oli Siviili- ja asevelvollisuusinvalidien liiton vuosina 1940–1944 julkaisema aikakauslehti, joka aloitti kertomalla tarinoita talvisodasta. Lehden päätoimittajana oli P. Päiwiö, jonka uskotaan työskennelleen valtion tiedotustoimistossa. Lehden nimi viittasi J. L. Runebergin Vänrikki Stoolin tarinoiden runoon Hurtti ukko.
Lehden avustajina toimivat muun muassa Viljo Rauta, Joni Rautio, Pentti Lahti, Olavi Linnus ja Armas J. Pulla.
Herzog (kirja)

| Herzog |
| --- | --- |
 Kurki-sarjassa ilmestyneen viidennen painoksen kansi.
Alkuperäisteos
Kirjailija:  Saul Bellow
Kieli:  englanti
Genre:  romaani
Kustantaja:  Viking
Julkaistu:  1964
Suomennos
Suomentaja:  Pentti Saarikoski
Kustantaja:  Tammi
Julkaistu:  1965
Ulkoasu:  sid.
Sivumäärä:  365
Sarja: Keltainen kirjasto 68
Löydä lisää kirjojaKirjallisuuden teemasivulta
Herzog (Herzog) on yhdysvaltalaisen kirjailijan Saul Bellow'n romaani vuodelta 1963. Sen on suomentanut Pentti Saarikoski, ja suomennoksen on julkaissut Tammi.
Suomennoksen ensimmäinen painos ilmestyi Keltaisessa kirjastossa vuonna 1965, sittemmin se on ilmestynyt Kurki-sarjassa ja Tammen klassikkopokkarit -sarjassa. Saarikosken suomennosta on kritisoitu, kuten H. K. Riikonen huomauttaa.
Romaani kertoo historian professori Moses Elkanah Herzogista, joka ajauduttuaan umpikujaan ja sieltä noustuaan alkaa kirjoittaa kirjeitä niin lähipiirille, ystäville kuin julkisuudenhenkilöillekin.
Teos sai vuonna 1965 National Book Award for Fiction -palkinnon ja Prix Internationalin. Time-lehti on nimennyt sen niiden sadan parhaan englanninkielisen romaanin joukkoon, jotka ovat ilmestyneet Timen ilmestymisaikana.
Omaelämäkerrallisia aineksia

Herzog kuvastaa monin tavoin Saul Bellow'n omaa henkilöä. Sekä Herzog että Bellow viettivät lapsuutensa Kanadassa, heidän isänsä olivat Venäjältä Pietarista emigroituneita salakuljettajia. Molemmat ovat juutalaisia, asuivat pitkään Chicagossa ja olivat eronneet kaksi kertaa (kirjaa kirjoitettaessa, myöhemmin avioeroja tuli lisää). Herzog on lähes samanikäinen kuin Bellow tämän kirjoittaessa romaania. Valentine Gersbachin henkilöhahmo perustuu Bellow'n pitkäaikaiseen ystävään Jack Ludwigiin, jolla oli suhde Bellow'n toisen vaimonsa Sondran kanssa. Ramona taas perustuu ranskan kielen professori Rosette Lamontiin, jonka kanssa Bellow seurusteli erottuaan toisesta vaimostaan Sasha Tschacbasovista. Sekä Lamont että Ludwig kirjoittivat Herzogista arvostelun mainitsematta omaelämäkerrallisia aineksia, jälkimmäinen kehui sitä "merkittäväksi läpimurroksi".
Kun Bellow'lta kysyttiin yhtäläisyyksistä, hän vastasi: "Minusta sellaiset asiat eivät ole olennaisia. Ne ovat pikku juttuja todellisuudesta, joka on "epäpuhdas", annetaan sen olla. Olkaamme sitä suurempia."
Kirjallisuutta

Jukka Petäjä: Tyhjyyden reunalla, helvetin kannella.  Avain, 2010.  ISBN 978-951-692-813-8.  Teoksen verkkoversio.
Hukankierrot

| Hukankierrot |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Gentianales
Heimo::  Oleanterikasvit Apocynaceae
Suku::  Hukankierrot Cynanchum  L. (1753)
Tyyppilaji
 Cynanchum acutum L. (1753) 
Katso myös
   Hukankierrot Commonsissa 
Infobox OKNimi-testi OK: 
Hukankierrot (Cynanchum) on kasvisuku oleanterikasvien heimossa. Siihen kuuluu 262 lajia, joita esiintyy alkuperäisenä laajalla alueella, Pohjois-Amerikan eteläosassa, Keski-Amerikassa, Etelä-Amerikassa, Etelä- ja Itä-Euroopassa, Afrikassa, Australiassa ja suuressa osassa Aasiaa Siperiaa lukuun ottamatta. Hukankierrot ovat monivuotisia kasveja, jotka kasvattavat juurakosta yleensä ruohovartisia kiipeileviä varsia.
Lajeja

suippuhukankierto (Cynanchum acutum)
ruskoviisineniö (Cynanchum insipidum tai Pentarrhinum insipidum)
sahalininhukankierto (Cynanchum maximowiczii)
nokkahukankierto (Cynanchum rostellatum)
piiskahukankierto (Cynanchum viminale )
intianpiiskahukankierto (C. viminale subsp. brunonianum)
Aiheesta muualla

Finto: Kassu – Kasvien suomenkieliset nimet: Cynanchum
Suomen Lajitietokeskus: Hukankierrot – Cynanchum
Hevossaari (Heinola)

Hevossaari on Heinolan kaupunginosa ja Ruotsalaisen suurin saari. Saaren länsipuolella on Kausanselkä, pohjoispuolella Kollarinselkä, itä- ja eteläpuolella Hevossaaren- eli Uittimensalmi. Saaren mitat ovat noin  0,5 km x 1,5 km.
Saarelle pääsee maanteitse, ja sinne kulkee työmatka-aikoina paikallisliikenteen bussi. Saarelle johtava rautatie on nykyisin vajaakäytössä.
Saaressa on entisen Wihurinkosken, myöhemmin Mallasjuoman ja Hartwallin juomatehtaan rakennus, jonka tornimaisen toimiston yläosassa olevasta ruokalasta on näköalat ympäröivään vesistöön. Nykyään Hevossaaressa on useita muita yrityksiä
sekä Vasikkasaari-niemessä kaupungin siirtolapuutarha. Yksityisen kesäasutuksen lisäksi saarella on useita yhdistysten ja järjestöjen huviloita.
Hevossaaressa on uimaranta. Siellä on myös muita  uimapaikkoja. Saaren kiertäminen on mahdollista soutajille ja melojille. Matkaa kertyy 10–15 km lähtöpaikasta riippuen.
Saaren eteläosassa sijainnut korkeahko soramäki on vuosikymmenien kuluessa käytetty seudun vilkkaan rakennustoiminnan raaka-aineeksi. 1990-luvulla lopetettuun soramonttuun puuhattiin tuolloin kaupallista matkailutoimintaa, esimerkiksi villin lännen teemakylää.[lähde? ]
Hevossaaren pengertien mantereen puoleisessa päässä ovat "Hevossaaren luolat", jotka oikeasti sijaitsevat Tähtiniemessä. Yksisuuakkoisen, kolmeen osaan haarautuvan luolaston pituus on 100–200 m. Kunkin haaran perillä on isompi tila, korkeudeltaan noin 20 m ja leveydeltään 10 m. Luolat ovat aikoinaan tehty Alkon tytäryhtiön Puukemia Oy:n tarpeisiin mahdollista polttoaine-etanolin valmistusta ja varastointia varten, mutta niitä ei ole käytetty hyötytarkoitukseen.[lähde? ] Nykyisin pääsy luoliin on estetty ihmisiltä luolissa asustavan ilmeisen runsaan lepakkokannan rauhan turvaamiseksi.
Puukemia Oy rakennutti saareen Keinukankaalle toistakymmentä yksi- tai kaksikerroksista asuintaloa, jotka oli tarkoitettu saarelle aiotun ksylitolin edeltäjää valmistavan tehtaan toimihenkilöiden ja työntekijöiden käyttöön. Jo aivan tehtaan rakennustyön alkuvaiheessa tehtaasta kuitenkin luovuttiin, mutta asuintalot jäivät. Ensin niitä vuokrasi kaupunkilaisille Puukemia, ja sittemmin Heinolan kaupunki, jolle alue myöhemmin siirtyi. Taloissa asui suuria lapsiperheitä, parhaimmillaan asukkaita oli noin 150. Kun kaupunki alkoi myöhemmin varata yhä enemmän tilaa tehtaille, asukkaat häädettiin ja talot purettiin ja jyrättiin maan tasalle 1970-luvun lopulla.[lähde? ]
Aiheesta muualla

61 Hevossaari. Yleiskaavaselostus (luonnos, pdf, 2018) (heinola.fi)
Osallistumis- ja arviointisuunnitelma. Yleiskaava - 61 YK - Hevossaari (19.10.2017; pdf) (heinola.fi)
Heinolan kaupunginosat
Asemantaus
Hevossaari
Jyränkö
Keskusta
Heinolan kirkonkylä
Komostenkylä
Lakeasuo
Luhtapauni
Mustikkahaka
Myllyoja
Pirttiniemi
Pyhätön
Rainio
Rautsalo
Sahanniemi
Sinilähde
Tommola
Tähtiniemi
Veljeskylä
Jordaninlaakson taistelut

Jordaninlaakson taistelut olivat sarja taisteluita Jordaninlaaksossa Israelin pohjoisosassa Israelin itsenäisyyssodassa 15. – 21. toukokuuta 1948. Syyrialaiset hyökkäsivät Israeliin vallaten alkumenestyksenä Masadan ja Samakhin, josta he uhkasivat koko Jordaninlaaksoa. Hyökkäys tyrehtyi kuitenkin Degania Alefin ja Degania Betin tuntumaan. Lopulta syyrialaiset vetäytyivät kohti itää hyläten myös valtaamansa kylät. Veriset taistelut olivat päättyneet israelilaisten voittoon.
Taistelut > Samakh

Syyrialaisen 2. prikaatin joukot aloittivat harhautushyökkäyksen Ein Gevin kibbutsia vastaan varhain 15. toukokuuta. Yksi hävittäjäpommittaja pudotti pommeja kibbutsiin, minkä jälkeen syyrialaiset sotilaat avasivat tulen konekivääreillään. Kibbutsin asukkaat olivat siirtyneet valmiiksi pommisuojiin ja juoksuhautoihin. Kibbutsi lähetti naiset ja lapset veneillä pois kibbutsilta seuraavana yönä. Puolustajat jäivät odottamaan suurempaa maahyökkäystä, jota ei tullutkaan, sillä syyrialaisten varsinainen tavoite oli etelässä.
Eversti Hakimin komentama syyrialainen 1. prikaati oli vastuussa oikeasta hyökkäyksestä. Sen joukot alkoivat ylittää rajaa al-Haman kohdalla aamuyöstä 15. toukokuuta. Sha'ar Hagolanin kibbutsia vastaan tehty hyökkäys epäonnistui, mutta siltä pohjoiseen vallattiin Tel al-Qasirin rinne ja Samakhin kibbutsin itäreunalla ollut karanteeniasema. Samakh oli ollut tyhjä ja Haganan joukot joutuivat siirtymään nopeasti sen puolustamiseksi. Vaarallinen tilanne 15. toukokuuta saatiin torjuttua PIAT-singoin, 20 mm tykein ja Haganan lentokoneiden iskuin. Seuraava yritys tehtiin 16. toukokuuta. Tällä kertaa syyrialaisten tukena oli panssariautoja ja vaikka hyökkäys kylään epäonnistui taas, syyrialaiset valtasivat vanhan brittiläisen sotilastukikohdan sen itäpuolella.
Aamulla 18. toukokuuta alkoi jälleen uusi isku Samakhia kohti. Tällä kertaa 1. prikaatin johdossa oli prikaatinkenraali Husni al-Zaim. Nyt syyrialaisilla oli mukanaan myös Renault R-35 -panssarivaunuja, sekä niitä tukevaa kenttätykistöä. Syyrialaiset 75 mm tykit ja 81 mm kranaatinheittimet aiheuttivat suuria tuhoja ja he pääsivät iskemään kylän selustaan etelästä. Puolustajat joutuivat vetäytymään sekasortoisesti Degania Alefia kohti länteen. Koko Samakh oli syyrialaisten hallussa keskipäivään mennessä. Israelilaiset olivat menettäneet 54 miestä kaatuneina ja kolme vankeina.
Samakhin kukistaminen uhkasi koko Jordaninlaakson aluetta. Syyrialaisten hyökkäys oli saattanut haganan kaaookseen. Israelilaisten johto ei ollut edes täysin varma hyökkääjien identiteetistä. Moshe Dayan asetettiin alueen israelilaisten joukkojen johtoon. Syyrialaiset uhkasivat seuraavaksi Sha'ar Hagolania ja Masadaa Samakhin eteläpuolella, sekä Degania Alefia ja Degania Betiä sen länsipuolella. Sha'ar Hagolan ja Masada hylättiin ilman erillistä lupaa joukkojen johdolta. Paikalliset arabit ryöstivät välittömästi hylätyt asutuskeskukset. Puolustajat vetäytyivät Afikimiin. Toisaalta myös syyrialaisten ylin johto ei ollut täysin selvillä taistelukentän kokonaiskuvasta. He uskoivat esimerkiksi virheellisesti Libanonin joukkojen ylittäneen rajan Israeliin Ras al-Naqurahin etelpuolella. Mahdollisesti heitä hidastivat myös sissi-iskut, joita israelilaiset tekivät yöllä 18–19. toukokuuta veneillä Ein Gevistä käsin Samraan etelässä. Toinen samanlainen isku tehtiin lähellä Jaakobin tyttärien siltaa. Israelilaiset saivat hieman hengähdysaikaa Deganian puolustuksen vahvistamiseksi. Taistelumoraali oli kuitenkin Samakhin menetyksen jälkeen alhainen.